Държавен вестник, бр. 4, 2020 г., стр. 52

СТР.  52	
Д Ъ Р Ж А В Е Н  В Е С Т Н И К 	
БРОЙ  4
прокурора Емил Георгиев изслуша докла­
дваното от председателя Диана Гърбатова по 
адм. дело № 11077/2016 г.
Производството е по реда на чл. 185 и сл. от 
Административнопроцесуалния кодекс (АПК).
Образувано е по жалба на Сдружение „Син­
дикат на служителите в МВР“ със седалище 
и адрес на управление в София, ул. Шести 
септември № 29, с председател на УС на 
сдружението Иван Борисов Павлов, подадена 
против Наредба № 8121з-776 от 29.07.2016 г. 
за реда за организацията и разпределянето 
на работното време, за неговото отчитане, 
за компенсирането на работата извън редов­
ното работно време, режима на дежурство, 
времето за отдих и почивките на държавните 
служители в Министерството на вътрешните 
работи, издадена от министъра на вътрешни­
те работи – обн., ДВ, бр. 60 от 2.08.2016 г., в 
сила от 2.08.2016 г. С жалбата и в писмени 
становища от 30.11.2017 г., 28.12.2017 г. и 
23.01.2019 г., представени чрез упълномощен 
адв. Даниел Стоянов, се релевират доводи 
за незаконосъобразност на атакувания акт в 
цялост поради нарушения на процедурата по 
неговото приемане, изразяващи се в липса 
на изискуемите мотиви, предвидени в чл. 28, 
ал. 2 от Закона за нормативните актове (ЗНА), 
като се твърди, че несъобразяването на зако­
новите правила при издаване на оспорения 
акт е довело до противоречието му с мате­
риалния закон. Сдружението – жалбоподател, 
претендира отмяна на процесната наредба 
в цялост. Алтернативно се иска отмяна на 
отделни части, посочени в жалбата – чл. 14, 
ал. 2, чл. 26, ал. 2 в съвкупност с § 1, т. 9 от 
допълнителните разпоредби, чл. 20 и чл. 21, 
ал. 1 и 2 от обжалваната наредба. С писменото 
становище от 30.11.2017 г. е заявено искане 
за присъждане на направените по делото 
разноски с приложен списък за тях, който е 
докладван и приложен към делото в съдебно 
заседание, проведено на 23.01.2019 г.
Ответникът – министърът на вътрешните 
работи, оспорва жалбата чрез упълномощен 
юрисконсулт Райкова, която в съдебно засе­
дание на 30.11.2017 г. е изразила становище 
за неоснователност на жалбата, както и чрез 
упълномощен юрисконсулт Пиперкова, която 
в съдебно заседание на 23.01.2019 г. и с писме­
ни бележки от 12.12.2017 г. и от 30.01.2019 г. 
пледира за оставяне без разглеждане на 
жалбата в частта є по чл. 14, ал. 2, чл. 26, 
ал. 2 и § 1, т. 9 от допълнителните разпоред­
би на обжалваната наредба, а по отношение 
на останалите нормативни текстове развива 
подробни съображения за неоснователност 
на жалбата.
Представителят на Върховна администра­
тивна прокуратура дава мотивирано заклю­
чение за основателност на жалбата, тъй като 
от ответника не са изложени ясни мотиви в 
съответствие с разпоредбата на чл. 28, ал. 2 
ЗНА относно причините, които налагат при­
емането є; реално липсва анализ на целите, 
които се поставят с приемането на оспо­
рения нормативен акт и изложеният такъв 
представлява преразказ на съдържанието на 
наредбата; не става ясно какви финансови и 
други средства ще са необходими за прилагане 
на новата уредба; не са посочени очаквани­
те резултати от прилагането на наредбата; 
липсва и анализ за съответствие на проекта 
на наредбата с правото на Европейския съюз. 
По тези съображения участващият по делото 
прокурор счита, че в хода на производството по 
приемане на оспорената наредба са допуснати 
съществени нарушения на административно­
производствените правила, което е основание 
за нейната отмяна.
Като прецени правнорелевантните факти и 
събраните по делото доказателства, обсъдени 
поотделно и в съвкупност, съдът намира за 
установено следното от фактическа страна: 
Предмет на обжалване е Наредба № 8121з-776 
от 29.07.2016 г. за реда за организацията и 
разпределянето на работното време, за него­
вото отчитане, за компенсирането на работата 
извън редовното работно време, режима на 
дежурство, времето за отдих и почивките на 
държавните служители в Министерството 
на вътрешните работи, която е издадена от 
министъра на вътрешните работи и е обна­
родвана – ДВ, бр. 60 от 2.08.2016 г., в сила от 
2.08.2016 г. Преди приемане на процесната 
наредба уредените в нея правоотношения 
са били регламентирани в Наредба № 8121з-
592 от 25.05.2015 г. за реда за организацията 
и разпределянето на работното време, за 
неговото отчитане, за компенсирането на 
работата извън редовното работно време, 
режима на дежурство, времето за отдих и 
почивките на държавните служители, изда­
дена от министъра на вътрешните работи. С 
Решение № 1512 от 11.02.2016 г., постановено 
от Върховния административен съд, четвър­
то отделение, по адм.д. № 7493/2015 г. са 
отменени разпоредбите на чл. 26, ал. 2 и § 6 
от заключителните разпоредби на Наредба 
№ 8121з-592 от 25.05.2015 г. и жалбите против 
останалата част от горепосочената наредба са 
отхвърлени като неоснователни. С Решение 
№ 8585 от 11.07.2016 г., постановено по адм.д. 
№ 5450/2016 г., петчленен състав на Първа 
колегия на Върховния административен съд 
е отменил Решение № 1512 от 11.02.2016 г., 
постановено по адм.д. № 7493/2015 г., в частта, 
отхвърляща жалбата на Сдружение „Синди­
кат на служителите в МВР“ срещу Наредба 
№ 8121з-592 от 25.05.2015 г. и вместо него е 
постановил отменяне на Наредба № 8121з-
592 от 25.05.2015 г. – обн., ДВ, бр. 40 от 
2.06.2015 г., с изключение на чл. 26, ал. 2 и 
§ 6 от заключителните разпоредби от същата 
наредба, които са отменени с Решение № 1512 
от 11.02.2016 г., постановено по адм.д. № 7493